

บันทึกข้อความ

ส่วนราชการ สำนักปลัดเทศบาลตำบลควนเสาธง อำเภอตะโหมด จังหวัดพัทลุง

ที่ พท 53901/ วันที่ 1 กรกฎาคม 2562

เรื่อง ประชุมอนุมัติแผนงานสุขภาพ/โครงการกองทุนหลักประกันสุขภาพเทศบาลตำบลควนเสาธง ประจำปี 2562

เรียน ประธานกองทุนหลักประกันสุขภาพเทศบาลตำบลควนเสาธง

**รายงานการประชุม**

**คณะกรรมการบริหารจัดการกองทุนหลักประกันสุขภาพเทศบาลตำบลควนเสาธง**

**ครั้งที่ 3 / 2562**

**วันที่ 26 มิถุนายน 2562 เวลา 10.00 น.**

**ณ ห้องประชุมเทศบาลตำบลควนเสาธง**

**เริ่มประชุมเวลา 10.00 น.**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายหร้อหีม นวลดำ

ประธานกองทุนฯ กล่าวเปิดการประชุมคณะกรรมการบริหารงานกองทุนหลักประกันสุขภาพเทศบาลตำบลควนเสาธง ครั้งที่ 3 การอนุมัติแผนงาน/โครงการงานกองทุนหลักประกันสุขภาพเทศบาลตำบลควนเสาธง ประจำปีงบประมาณ 2562 ขอเชิญเลขานุการกองทุนดำเนินการประชุมตามวาระการประชุมครับ

นายเพียรชัย เสวตโสธร

เลขานุการกองทุนฯ

ขอรายงานสถานการเงินกองทุนหลักประกันสุขภาพเทศบาลตำบลควนเสาธงการรับ-จ่ายและเงินคงเหลือประจำเดือนกองทุนหลักประกันสุขภาพเทศบาลตำบลควนเสาธง ประจำไตรมาสที่ 3 เดือนเมษายน – มิถุนายน ปีงบประมาณ 2562 ดังนี้

1. ยอดเงินยกมาจากปี 2562 เดือนนี้ เป็นเงิน 812,465.12 บาท ทั้งปี 446,760.12 บาท
2. รายการรับ

* เงินค่าบริการสาธารณสุขที่ได้รับจากสนง.หลักประกันสุขภาพแห่งชาติ จำนวน337,725 บาท
* เงินอุดหนุนหรืองบประมาณที่ได้รับจากองค์กรปกครองส่วนท้องถิ่น จำนวน 168,863 บาท
* เงินสมทบจากชุมชน เงินบริจาค เงินได้อื่นๆ จำนวน - บาท
* เงินรับคืนจากการดำเนินแผนงาน/โครงการ/กิจกรรม จำนวน 18,869 บาท
* รวมรายรับ 525,457 บาท

1. รายการจ่าย

- ค่าใช้จ่ายสนับสนุนการบริหาร/สถานบริการ/หน่วยงานสาธารณสุข(ประเภทที่1) เดือนนี้ จำนวน 228,980 บาท ทั้งปี จำนวน 300,630 บาท

- ค่าใช้จ่ายสนับสนุนกลุ่มหรือองค์กรประชาชน/หน่วยงานอื่น (ประเภทที่2) เดือนนี้ จำนวน 172,288 บาท ทั้งปี จำนวน 205,940 บาท

- ค่าใช้จ่ายสนับสนุนศูนย์เด็กเล็ก/ผู้สูงอายุ/คนพิการ (ประเภทที่3) เดือนนี้ จำนวน 60,000 บาท ทั้งปี จำนวน 79,350 บาท

-ค่าใช้จ่ายสนับสนุนการบริหาร/พัฒนากองทุนฯ(ประเภทที่4) เดือนนี้ จำนวน 6,800 บาท ทั้งปี จำนวน 41,900 บาท

- รวมรายจ่าย เดือนนี้ จำนวน 468,068 บาท ทั้งปี จำนวน 627,820 บาท

-ยอดคงเหลือยกไป เดือนนี้ จำนวน 344,397.12บาท ทั้งปี จำนวน 344,397.12 บาทครับ ผมขอความเห็นชอบครับ

*มติที่ประชุม เห็นด้วย จำนวน 17 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

**ระเบียบวาระที่ 2 เรื่องรับรองรายงานการประชุมครั้งที่แล้ว**

-รับรอง-

**ระเบียบวาระที่ 3 เรื่องเพื่อพิจารณา**

นายเพียรชัย เสวตโสธร

เลขานุการกองทุนฯในวันนี้มีโครงการที่ยังไม่เข้าแผนงาน สปสช.ทต.ควนเสาธง จำนวน 3 โครงการดังนี้

1.โครงการออกกำลังกายเพื่อสุขภาพ ขยับกายสบายชีวีจำนวน 13,700 บาท

2.โครงการป้องกันภัยจากอุบัติเหตุจราจรและการป้องกันและบรรเทาสาธารณภัย จำนวน 12,100 บาท

3. โครงการส่งเสริมสุขภาพอนามัยในกลุ่มสตรีและกลุ่มวัยทำงาน จำนวน 10,100 บาท

*หากคณะกรรมการฯไม่มีข้อสงสัยแล้วผมขอมติที่ประชุมอนุมัติแผนงาน/โครงการเพื่อเข้าบรรจุในแผนการดำเนินงาน สปสช.ทต.เทศบาลตำบลควนเสาธงครับ*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน 1 เสียง*

ต่อไปผมขอให้คณะกรรมการพิจารณาอนุมัติแผนงานสุขภาพ/โครงการของปีงบประมาณ 2562 ครับ ซึ่งโครงการที่เสนอมาในช่วงไตรมาสที่ 3 จำนวน 18 โครงการ *เพื่อขออนุมัติดังนั้น ผมขอให้คณะกรรมการฯ พิจารณา****โครงการที่ 1*** *โครงการรณรงค์การคัดแยกขยะและการจัดการขยะที่ถูกวิธี งบประมาณ 8,350 บาท* ***ผู้รับผิดชอบ*** *นางสุใบด๊ะ กิจวัง ครูชำนาญการโรงเรียนวัดปลักปอม*ครับ ขอเชิญคุณครูสุใบดะ กิจวัง เสนอโครงการครับ

นางสุใบดะ กิจวัง

ผู้เข้าร่วมประชุม *โครงการรณรงค์การคัดแยกขยะและการจัดการขยะที่ถูกวิธี งบประมาณ8,350 บาท* เป็นโครงการต่อเนื่องจากปีที่ 2561 เพื่อรณรงค์ให้นักเรียนเห็นความสำคัญการคัดแยกขยะและลดภาวะก่อโรคคะ

นางอัญชลี เพียสุระ

ผู้ช่วยเลขานุการกองทุนฯ ขอให้เพิ่มหลักการและเหตุผลเขียนให้สอดคล้องกับการคัดแยกขยะเพื่อลดภาวะการเกิดโรค

นายทวีศักดิ์ ขุนเอียด

กรรมการกองทุนฯ ค่าจ้างเหมาทำโรงเรือนไม่สามารถทำได้ครับ เนื่องจากเป็นอสังหาริมทรัพย์ไม่เข้ากับวัตถุประสงค์ของกองทุนฯให้เปลี่ยนเป็นจัดซื้อวัสดุ อุปกรณ์ในการดำเนินการคัดแยกขยะแทนครับ*และให้เพิ่มค่าป้ายไวนิล ขนาด 1.2x2.4 เมตร เป็นเงิน 576 บาท*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการรณรงค์การคัดแยกขยะและการจัดการขยะที่ถูกวิธี งบประมาณ 8,426 บาท* *ครับ*

*มติที่ประชุม เห็นด้วย จำนวน 17 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่ 2*** *โครงการรณรงค์รักษาสุขภาพ ลดอัตราเสี่ยงการเกิดโรคไข้เลือดออกและโรคอื่นๆ งบประมาณ 7,350 บาท* ***ผู้รับผิดชอบ*** *นางสุใบด๊ะ กิจวัง ครูชำนาญการโรงเรียนวัดปลักปอม*ครับ ขอเชิญคุณครูสุใบดะ กิจวัง เสนอโครงการครับ

นางสุใบดะ กิจวัง

ผู้เข้าร่วมประชุม *สืบเนื่องจากเมื่อปี 2561 ได้ดำเนินโครงการนี้และได้ผลเป็นที่น่าพอใจไม่มีนักเรียนเป็นไข้เลือดออกเลย จึงจัดทำโครงการต่อเนื่องเพื่อรณรงค์ให้ความรู้ความเข้าใจแก่นักเรียนให้เล็งเห็นโทษจากยุงลายและรู้จักดูแลสุขภาพดูแลสุขภาพป้องกันตนเองจากยุงลายค่ะ*

นายทวีศักดิ์ ขุนเอียด

กรรมการกองทุนฯ *ผมอยากให้เพิ่มกิจกรรมสำรวจลูกน้ำยุงลายที่บ้านนักเรียนทุกวันศุกร์ด้วย จะเป็นการสร้างสุขนิสัยนักเรียนอีกทางหนึ่งครับ*

นายอำพร ขุนนาม

กรรมการกองทุนฯ ขอให้เขียนเพิ่มขนาดของป้ายไวนิลด้วยครับ โดยใส่ขนาด 1.2x2.4 เมตร ราคา 576 บาท ครับ

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการรณรงค์รักษาสุขภาพ ลดอัตราเสี่ยงการเกิดโรคไข้เลือดออกและโรคอื่นๆ งบประมาณ 7,426 บาท ครับ*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน 1 เสียง*

*ขอให้คณะกรรมการพิจารณาอนุมัติ****โครงการที่ 3*** *โครงการส่งเสริมโภชนาการผ่านอาหารและแอโรบิก งบประมาณ 10,450 บาท* ***ผู้รับผิดชอบ*** *นางสุใบด๊ะ กิจวัง ครูชำนาญการโรงเรียนวัดปลักปอม*ครับ ขอเชิญคุณครูสุใบดะ กิจวัง เสนอโครงการครับ

นายทวีศักดิ์ ขุนเอียด

กรรมการกองทุนฯ เขียนกำหนดการให้เป็นครึ่งวัน และให้ตัดค่าอุปกรณ์(ฮูลาฮูป)ประถม 36x150 บาท *และให้เพิ่มค่าป้ายไวนิล ขนาด 1.2x2.4 เมตร เป็นเงิน 576 บาท*งบประมาณคงเหลือทั้งโครงการ 8,726 บาทครับ

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการส่งเสริมโภชนาการผ่านอาหารและแอโรบิก งบประมาณ* 8,726 *บาท*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน 1 เสียง*

*ขอให้คณะกรรมการพิจารณาอนุมัติ****โครงการที่ 4*** *โครงการอบรมให้ความรู้เรื่องยาเสพติด โรคเอดส์ เพศศึกษาและการตั้งครรภ์ก่อนวัยอันควร งบประมาณ 6,150 บาท* ***ผู้รับผิดชอบ*** *นางสาวนิสิยา ทองจันทร์แก้ว พี่เลี้ยงเด็กพิการ* ขอเชิญคุณครูสุใบดะ กิจวัง เสนอโครงการครับ

นางสุใบดะ กิจวัง

ผู้เข้าร่วมประชุม *สภาพครอบครัวของนักเรียนโรงเรียนวัดปลักปอม ส่วนใหญ่เป็นครอบครับที่ขาดความอบอุ่นอันเนื่องมาจากหลายสาเหตุ เช่น พ่อแม่หย่าร้าย พ่อแม่แยกทาง อาศัยอยู่กับคนอื่นที่ไม่ใช่พ่อแม่ จึงเป็นภาวะเสี่ยงที่อาจจะทำให้เด็กเข้าไปเกี่ยวข้องกับยาเสพติด การมีเพศสัมพันธ์ก่อนวัยอันควร ดังนั้นจึงได้จัดทำโครงการนี้ขึ้น*

นางสุใบดะ กิจวัง

ผู้เข้าร่วมประชุม *กลุ่มเป้าหมายเป็นนักเรียนทั้งโรงเรียนรวมเด็กเล็กด้วย*

นายทวีศักดิ์ ขุนเอียด

กรรมการกองทุนฯ *ถ้ามีเด็กเล็กควรจะแยกเป็นอบรม 2 กลุ่ม โดยกลุ่มเด็กเล็กไม่ต้องใส่เนื้อ หาเรื่องเพศสัมพันธุ์ และให้ตัดค่าวิทยากรออกครับเพราะผมเป็นวิทยากรเองครับ และให้เพิ่มค่าป้ายไวนิล ขนาด 1.2x2.4 เมตร ทั้ง 3 ป้ายๆละ 576 บาทงบประมาณทั้งหมด 5,178 บาท*

นางจิราพัชร อักษรภักดี

กรรมการกองทุนฯ ค่าวิทยากรสามารถเบิกได้ค่ะ ถึงแม้จะเป็นข้าราชการประจำมีเงินเดือนแล้วก็สามารถเบิกได้ค่ะ และค่าวิทยากรสามารถเบิกได้ ชั่วโมงละ 600 บาทค่ะ

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการอบรมให้ความรู้เรื่องยาเสพติด โรคเอดส์ เพศศึกษาและการตั้งครรภ์ก่อนวัยอันควร งบประมาณ 5,178 บาท*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน 1 เสียง*

*ขอให้คณะกรรมการพิจารณาอนุมัติ****โครงการที่ 5*** *โครงการจิตกับศิลป์ งบประมาณ 6,500 บาท* ***ผู้รับผิดชอบ*** *นางสาวสุขุมาล ฤทธิเดช ครูอัตราจ้างโรงเรียนวัดปลักปอม*ครับ ขอเชิญคุณครูสุใบดะ กิจวัง เสนอโครงการครับ

นางสุใบดะ กิจวัง

ผู้เข้าร่วมประชุม *สืบเนื่องจากเด็กได้รับการตรวจคัดกรองพัฒนาการความฉลาดทางอารมณ์พบว่ามีนักเรียนส่วนหนึ่งมีปัญหาเรื่องสมาธิสั้น จึงจัดทำโครงการนี้*

นางสมหมาย วงค์อุทัย

กรรมการกองทุนฯ *การฝึกเด็กที่มีสมาธิสั้นต้องใช้ผู้เชี่ยวชาญเฉพาะทางด้านสุขภาพจิต และต้องใช้ระยะเวลา* *หากทำเฉพาะโครงการนี้เพียง 4 ชั่วโมงไม่สามารถวัดผลได้ค่ะ*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการจิตกับศิลป์ งบประมาณ 6,500 บาท*

*มติที่ประชุม เห็นด้วย จำนวน - เสียง*

*ไม่เห็นด้วย จำนวน 17 เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่ 6*** *โครงการส่งเสริมและพัฒนาศักยภาพเด็กปฐมวัยโรงเรียนวัดปลักปอม งบประมาณ 5,150 บาท* ***ผู้รับผิดชอบ*** *นางสาวคุณัญญา มณีพันธุ์ ครูอัตราจ้างโรงเรียนวัดปลักปอม*ครับ ขอเชิญคุณครูสุใบดะ กิจวัง เสนอโครงการครับ

นางสุใบดะ กิจวัง

ผู้เข้าร่วมประชุม ปัจจุบันเด็กปฐมวัยได้รับการเลี้ยงดูไม่ถูกวิธี ทำให้เด็กแต่ละคนมีพัฒนาการไม่เท่ากัน บางคนเร็ว บางคนช้า ผู้ปกครองส่วนใหญ่คิดว่าเมื่อเด็กกินอิ่ม นอนหลับก็เพียงพอแล้ว โรงเรียนวัดปลักปอมเล้งเห็นปัญหาดังกล่าวจึงได้จัดทำโครงการนี้ขึ้นมา

นายทวีศักดิ์ ขุนเอียด

กรรมการกองทุนฯ *โครงการนี้ก็เหมือนกันครับให้ตัดค่าวิทยากรแล้วนำมาร่วมในค่าวัสดุประกอบการทำกิจกรรมในโครงการครับโดยจัดซื้อชุดส่งเสริมพัฒนาการเด็ก และให้เพิ่มค่าป้ายไวนิล ขนาด 1.2x2.4 เมตร เป็นเงิน 576 บาท งบประมาณทั้งหมด 5,826 บาท*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการส่งเสริมและพัฒนาศักยภาพเด็กปฐมวัยโรงเรียนวัดปลักปอม งบประมาณคงเหลือทั้งหมด 5,826 บาท*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน 1 เสียง*

*ขอให้คณะกรรมการพิจารณาอนุมัติ****โครงการที่ 7*** *โครงการหนูน้อยปฐมวัยปรับนิสัยการกินให้เหมาะสม งบประมาณ 3,425 บาท* ***ผู้รับผิดชอบ*** *นางสาวคุณัญญา มณีพันธุ์ ครับ*

นางสุใบดะ กิจวัง

ผู้เข้าร่วมประชุม *เด็กส่วนใหญ่ชอบกินขนมประเภทกรุบกรอบ ที่ไม่มีประโยชน์และมีคุณค่าทางโภชนาการที่เหมาะสมตามวัยด้วยความรักและการเลี้ยงดูเด็กน้อยด้วยแบบตามใจ ทำให้ส่งผลต่อการเจริญเติบโตที่ไม่สมวัย ดังนั้น จึงได้จัดทำโครงการนี้เพื่อสร้างความรู้ความเข้าใจในการแก้ปัญหาร่วมกัน*

นายทวีศักดิ์ ขุนเอียด

กรรมการกองทุนฯ *โครงการนี้ก็เหมือนเดิมครับตัดค่าวิทยากรออก และให้นำมาร่วมในค่าวัสดุ อุปกรณ์ที่จำเป็นในโครงการอาจจะเป็นชุโมเดลอาหารตามหลักโภชนาการครับและให้เพิ่มค่าป้ายไวนิล ขนาด 1.2x2.4 เมตร เป็นเงิน 576 บาท งบประมาณทั้งหมด 3,425 บาท*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการหนูน้อยปฐมวัยปรับนิสัยการกินให้เหมาะสม งบประมาณ 3,425 บาท*

*มติที่ประชุม เห็นด้วย จำนวน 17 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่8*** *โครงการส่งเสริมสุขภาพป้องกันข้อเข่าเสื่อมในผู้สูงอายุ งบประมาณ 8,650 บาท* ***ผู้รับผิดชอบ*** *นางสมคิด สุวรรณรัตน์ อสม.หมู่ที่ 7*

นางสุภัชชา เขียวจีน

ผู้เข้าร่วมประชุม *ด้วยผู้สูงอายุมีภาวะข้อเข่าเสื่อมตามวัย จึงจำเป็นที่ต้องจัดโครงการนี้ขึ้นเพื่อดูแลผู้สูงอายุ*

นายทวีศักดิ์ ขุนเอียด

กรรมการกองทุนฯ *ขอให้เพิ่มจำนวนเวลาการให้ความรู้ให้เต็มวัน โดยกำหนดช่วงเช้าให้อบรมให้ความรู้ ช่วงบ่ายตรวจและกิจกรรมการฝึกปฏิบัติตนครับ*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการส่งเสริมสุขภาพป้องกันข้อเข่าเสื่อมในผู้สูงอายุ งบประมาณ 8,650 บาทครับ*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน 1 เสียง*

*ขอให้คณะกรรมการพิจารณาอนุมัติ****โครงการที่9*** *โครงการผู้ปกครองวัยใส เข้าใจทักษะชีวิต(เรื่องเพศคุยได้)งบประมาณ 8,950 บาท* ***ผู้รับผิดชอบ****นางสมคิด สุวรรณรัตน์ อสม.หมู่ที่ 7*

นางสุภัชชา เขียวจีน

ผู้เข้าร่วมประชุม *เนื่องจากขณะนี้วัยรุ่นตั้งครรภ์ก่อนวัยอันควรมีเป็นจำนวนมากจึงจำเป็นต้องจัดโครงการดังกล่าวเพื่อให้ความรู้ ความเข้าใจเรื่องเพศศึกษาแก่เด็กกลุ่มนี้ค่ะ*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการผู้ปกครองวัยใส เข้าใจทักษะชีวิต(เรื่องเพศคุยได้)งบประมาณ 8,950 บาทครับ*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่10*** *โครงการพัฒนาศักยภาพจิตอาสานมแม่และเด็ก งบประมาณ 9,050 บาท* ***ผู้รับผิดชอบ*** *นางทาริตาทิพย์ เอียดฉิม ประธานชมรมจิตอาสานมแม่*

นายเพียรชัย เสวตโสธร

เลขานุการกองทุนฯ *ผมขอให้ตัดให้เป็นอบรมแค่ครึ่งวันครับ เพราะการอบรมให้ความรู้เพศศึกษาอย่างเดี่ยวครึ่งวันก็ได้ความรู้แล้วครับ งบประมาณคงเหลือ 4,050 บาท หากคณะกรรมการฯไม่มีข้อสงสัยแล้วผมขออนุมัติโครงการพัฒนาศักยภาพจิตอาสานมแม่และเด็ก งบประมาณ 4,050 บาท ครับ*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน 1 เสียง*

*ขอให้คณะกรรมการพิจารณาอนุมัติ* ***โครงการที่ 11*** *โครงการป้องกันภัยจากอุบัติเหตุจราจรและการป้องกันและบรรเทาสาธารณภัย งบประมาณ 12,100 บาท* ***ผู้รับผิดชอบ*** *สำนักปลัดเทศบาลตำบลควนเสาธง ครับ*

นางอัญชลี เพียสุระ

ผู้ช่วยเลขานุการกองทุนฯ *สืบเนื่องจากจังหวัดรณรงค์ให้มีการสวมหมวกนิรภัยร้อยเบอร์เซนต์ เพื่อควบคุมป้องกันการเกิดอุบัติเหตุทางท้องถนน เทศบาลตำบลควนเสาธงจึงได้ทำโครงการนี้ขึ้น*

นายทวีศักดิ์ ขุนเอียด

กรรมการกองทุนฯ *ขอให้ตัดค่าป้ายไวนิลให้เท่ากันทุกโครงการครับเหลือ 576 บทครับ*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการป้องกันภัยจากอุบัติเหตุจราจรและการป้องกันและบรรเทาสาธารณภัย งบประมาณ 12,076 บาท*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน 1 เสียง*

*ขอให้คณะกรรมการพิจารณาอนุมัติ****โครงการที่ 12*** *โครงการออกกำลังเพื่อสุขภาพ ขยับกายสบายชีวี งบประมาณ 14,700 บาท*  ***ผู้รับผิดชอบ*** *สำนักงานเทศบาลตำบลควนเสาธง ครับ*

นางอัญชลี เพียสุระ

ผู้ช่วยเลขานุการกองทุนฯ *การออกกำลังกายเป็นสิ่งจำเป็นสำหรับทุกคนในช่วงนี้ เพราะเฉพาะสำนักปลัดเทศบาลตำบลควนเสาธงจึงได้จัดทำโครงการนี้ขึ้น และตัดค่าป้ายเป็นเงิน 576 บาท*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการออกกำลังเพื่อสุขภาพ ขยับกายสบายชีวี งบประมาณ 14,676 บาทครับ*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน 1 เสียง*

*ขอให้คณะกรรมการพิจารณาอนุมัติ****โครงการที่ 13*** *โครงการชุมชนร่วมใจ ป้องกันภัยไข้เลือดออก* *งบประมาณ 8,150 บาท* ***ผู้รับผิดชอบ*** *นางเดือน เขียวสงวนอาสาสมัครสาธารณสุขประจำหมู่บ้าน ม. 1 และ ม. 6 เขตโรงพยาบาลตะโหมด ครับ*

*นายทวีเกียรติ์ หลักเมือง*

*กรรมการกองทุนฯ แบบฟอร์มเป็นของเทศบาลแม่ขรี ขอให้เปลี่ยนด้วยครับ ระยะเวลาการดำเนินงานเลยมาแล้วก็ต้องเปลี่ยนด้วยครับ ขนาดของป้ายไวนิล ให้เป็นขนาด 1.2x2.4 เมตร ราคา 576 บาท ค่าทรายอะเบทเพิ่มเป็น 5,000 บาท รวมเป็นเงินทั้งสิ้น 8,602 บาท*

*นายเพียรชัย เสวตโสธร*

*เลขานุการกองทุนฯ หากคณะกรรมการฯไม่มีข้อสงสัยแล้วผมขอ อนุมัติโครงการชุมชนร่วมใจ ป้องกันภัยไข้เลือดออก* *งบประมาณ 8,602 บาท*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน 1 เสียง*

*ขอให้คณะกรรมการพิจารณาอนุมัติ***โครงการที่ 1*4*** *โครงการป้องกันไข้เลือดออก งบประมาณ 7,500 บาท* ***ผู้รับผิดชอบ*** *นางพรทิภา นิลพันธ์ อาสาสมัครสาธารณสุขประจำหมู่บ้าน(หมู่ที่ 7) ศูนย์ส่งเสริมสุขภาพชุมชนควนเสาธง ครับ*

นายเพียรชัย เสวตโสธร

เลขานุการกองทุนฯ *ให้เปลี่ยนชื่อโครงการด้วยครับเป็นโครงการป้องกันไข้เลือดออกในสถานศึกษาเพราะในรายละเอียดของโครงการเป็นการป้องกันโรคในสถานศึกษาเพียงเดี่ยวครับ หากคณะกรรมการฯไม่มีข้อสงสัยแล้วผมขออนุมัติโครงการกระเป๋าผ้าใส่ยาลดโลกร้อน ในกลุ่มผู้ป่วยโรคเรื้อรัง งบประมาณ 7,500 บาท ครับ*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน - เสียง*

*ไม่ประสงค์ออกเสียง จำนวน – เสียง*

*ขอให้คณะกรรมการพิจารณาอนุมัติ***โครงการที่ 1*5*** *โครงการควบคุมการระบาดไข้เลือดออก งบประมาณ 19,500 บาท* ***ผู้รับผิดชอบ***  *นางพรทิภา นิลพันธ์อาสาสมัครสาธารณสุขศูนย์ส่งเสริมสุขภาพชุมชนควนเสาธง (หมู่ที่ 7 )*

*นายทวีศักดิ์ ขุนเอียด*

*กรรมการกองทุนฯ ค่าน้ำมันเชื้อเพลิงพ่นหมอกครันเมื่อมีผู้ป่วยในพื้นที่ให้พ่นหมอกควัน จำนวน 13 ครั้งละ 300 บาท เปลี่ยนเป็นครั้งละ 200 บาท เหลืองบประมาณ 15,600 บาทครับ*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการควบคุมการระบาดไข้เลือดออก งบประมาณ 15,600 บาท ครับ*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน - เสียง*

*ไม่ประสงค์ออกเสียง จำนวน 1 เสียง*

*ขอให้คณะกรรมการพิจารณาอนุมัติ***โครงการที่ 1*6*** *โครงการออกกำลังกาย สบายชีวี งบประมาณ 10,000 บาท* ***ผู้รับผิดชอบ*** *คณะกรรมการหมู่บ้าน หมู่ที่ 2 ครับ*

*นายทวีศักดิ์ ขุนเอียด*

*กรรมการกองทุนฯ ตัดค่าน้ำดื่ม ค่าจ้างผู้นำออกกำลังกาย จำนวน 20 ครั้งเป็นเงิน 1,000 บาท ค่าเครื่องชั่งน้ำหนัก 1 เครื่องๆละ 1,000 บาท ค่าเครื่องเสียง เป็นเงิน 9,900 บาทเหลืองบประมาณ 11,900 บาท*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการโครงการออกกำลังกาย สบายชีวี งบประมาณ 11,900 บาท ครับ*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน - เสียง*

*ไม่ประสงค์ออกเสียง จำนวน 1 เสียง*

*ขอให้คณะกรรมการพิจารณาอนุมัติ***โครงการที่ 1*6*** *โครงการส่งเสริมสุขภาพอนามัยในกลุ่มสตรีและกลุ่มวัยทำงาน งบประมาณ 10,100 บาท* ***ผู้รับผิดชอบ***  *กลุ่มสตรีและกลุ่มวัยทำงาน ครับ*

นายเพียรชัย เสวตโสธร

เลขานุการกองทุนฯ *ขอตัดโครงการนี้เป็นการส่งเสริมอาชีพ ไม่เข้ากับวัตถุประสงค์ของโครงการครับหากคณะกรรมการฯไม่มีข้อสงสัยแล้วผมขออนุมัติตัดโครงการส่งเสริมสุขภาพอนามัยในกลุ่มสตรีและกลุ่มวัยทำงาน งบประมาณ 10,100 บาทครับ*

*มติที่ประชุม เห็นด้วย จำนวน 16 เสียง*

*ไม่เห็นด้วย จำนวน - เสียง*

*ไม่ประสงค์ออกเสียง จำนวน – เสียง*

วันนี้ผมต้องขอขอบคุณคณะกรรมการทุกท่านอีกครั้งหนึ่งครับ ขอขอบคุณมากครับและขอปิดการประชุม

ปิดประชุม เวลา 14.00 น.

(ลงชื่อ).......................................................ผู้จดรายงานการประชุม

(นางอัญชลี เพียสุระ)

กรรมการและผู้ช่วยเลขานุการกองทุนฯ

(ลงชื่อ).......................................................ผู้ตรวจรายงานการประชุม

(นายเสกสรรค์ สีสอาด)

รองปลัดเทศบาล รักษาราชการแทน

หัวหน้าสำนักปลัด

(ลงชื่อ).......................................................ผู้ตรวจรายงานการประชุม

(นายเพียรชัย เสวตโสธร)

เลขานุการกองทุนฯ

(ลงชื่อ).......................................................ผู้รับรองรายงานการประชุม

(นายหร้อหีม นวลดำ)

ประธานกองทุนหลักประกันสุขภาพเทศบาลตำบลควนเสาธง